《林临生日》
宋代·王炎

玉融秀参天，人物时炳灵。
小春气候佳，产此千人英。
酌酒为君寿，不惟祝年龄。
君家屋渠渠，鹤发居中庭。
前有棣华秀，后有兰芽馨。
安用执象简，始足为君荣。
置身瓶盎间，恐损双鬓青。
试占眉间黄，身閒即蓬瀛。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。